### Beslutning

Rosa Andersen, Ingrid Jørgensen, Allan Gregersen, Poul Schultz og Odette Bruun kunne tiltræde indstillingen i overensstemmelse med Magistratens anbefaling.

 Emilie Pedersen kunne ikke tiltræde indstillingen.

 Isabella Olsen var forhindret i at deltage i udvalgets behandling af sagen.

Bevilling til etablering af letbanestoppested og flytning af baneoverkørsel ved [adresse] i Risskov.

### Resumé

Lokalplan 1031 for omdannelsen af [adresse] i Risskov til boligområde blev vedtaget af Byrådet i juni 2017, og i tilknytning hertil også udbygningsaftale med ejeren Region Midtjylland.

 Jf. udbygningsaftalen skal der anlægges letbanestoppested ved Rolighedsvej neden for [adresse], og bygherren (KPC/Region Midt) betaler ca. 2,7 mio. kr. til etablering af letbanestoppestedet og 0,3 mio. kr. til etablering af en krydsningshelle på [adresse]. [adresse] afholder de resterende omkostninger på   4,7 mio. kr. til letbanestoppestedet inkl. adgangsarealer.

 Dertil kommer udgifter for kommunen til nødvendig flytning af baneoverkørsel 227 over [adresse]/letbanen, fordi stoppestedets perron vil ligge ud for den nuværende overkørsel. Der er indgået aftale med Banedanmark om, at Banedanmark projekterer og anlægger den nye overkørsel, og at [adresse] afholder den del af omkostningerne, som overstiger de udgifter, Banedanmark ville have haft til sikring af overkørsel 227 i den nuværende placering.  Det skønnes, at kommunens udgifter hertil beløber sig til max. 2,5 mio. kr.

 På denne baggrund ansøges der om en projekterings- og anlægsbevilling på  10,2 mio. kr. i udgift og 3,0 mio. kr. i indtægt.

### Indstilling

At 1) Byrådet vedtager en projekterings- og anlægsbevilling på 10,2 mio. kr. i udgift til udførelse af letbanestoppested incl. etablering af helle på [adresse] og flytning af baneoverkørsel ved [adresse] i Risskov og 3,0 mio. kr. i indtægt.

 At 2) Bevillingen finansieres af Reserven til kollektiv trafik, indtægter fra salg af arealer ved [adresse].

### Sagens forløb

07-06-2018 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 11-06-2018 Magistraten
Fremsendes til [adresse] med bemærkning, at Magistraten i mødet den 11. juni 2018 anbefaler, at byrådet tiltræder Magistratsafdelingen for Teknik og Miljøs indstilling af 22. maj 2018.

 Aksel Svendsen var forhindret i at deltage i sagens behandling.
 20-06-2018 Aarhus Byråd
Fremsendes til Teknisk Udvalg til behandling i henhold til beslutning i byrådets møde den 20. juni 2018.
 20-08-2018 Teknisk Udvalg
Beslutning ikke frigivet
 12-09-2018 [adresse]
Beslutning ikke frigivet